text: এখন সিলেট ডট কম | EkhonSylhet.com | সিলেট চেম্বার অব কমার্সের সাথে ফরেন এডুকেশন কনসালটেন্টস্'র মতবিনিময়
  প্রকাশিত হয়েছে : ১২:২৪:২২,অপরাহ্ন ১৫ নভেম্বর ২০১৯ | সংবাদটি ১৯৩ বার পঠিত
  সিলেট চেম্বার অব কমার্স এন্ড ইন্ডাষ্ট্রি'র সাথে ফরেন এডুকেশন কনসালটেন্টস্ এসোসিয়েশন সিলেটের এক মতবিনিময় সভা অনুষ্ঠিত হয়েছে।
  বুধবার (১৩ নভেম্বর) বিকেলে নগরীর জেল রোডস্থ চেম্বার ভবনের সভা কক্ষে উক্ত মতবিনিময় সভা অনুষ্ঠিত হয়।
  উক্ত সভায় চেম্বার সভাপতি আবু তাহের মো. শোয়েব বলেন, দেশের শিক্ষার্থীদের উচ্চমানের লেখাপড়া করার সুযোগ করে দিয়ে বিদেশে পাঠাতে ফরেন এডুকেশন কনসালটেন্টস্ এসোসিয়েশন অগ্রণী ভূমিকা পালন করছে।
  বর্তমান বিশ্বায়নের যুগে বিশ্বমানের দক্ষ জনশক্তি তৈরীতে এ সংগঠন কাজ করছে। শিক্ষার্থীর উচ্চ শিক্ষা গ্রহণ করে জ্ঞান-বিজ্ঞানে দেশকে আন্তর্জাতিক পরিমন্ডলে এগিয়ে নিয়ে যাচ্ছে। দক্ষ জনশক্তিদের উপার্জনে দেশের অর্থনৈতিক ভান্ডার সমৃদ্ধ হচ্ছে।
  তিনি চেম্বারের পক্ষ থেকে সব ধরনের সহযোগিতার আশ্বাস প্রদান করেন এবং অসাধু ব্যবসায়ীদের বিরুদ্ধে কঠোর হয়ে সঠিক ও সত্যের পথে দেশের উন্নয়নের স্বার্থে একযোগে কাজ করার আহবান জানান।
  মতবিনিময় সভায় অন্যানের মধ্যে বক্তব্য রাখেন সিলেট চেম্বার অব কমার্স এন্ড ইন্ডাষ্ট্রি'র সিনিয়র সহ সভাপতি চন্দন সাহা, সহ সভাপতি তাহমিন আহমদ, পরিচালক মো. সাহিদুর রহমান, মুশফিক জায়গীরদার, ওয়াহিদুজ্জামান চৌধুরী, ফরেন এডুকেশন কনসালটেন্টস্ এসোসিয়েশন সিলেটের আহবায়ক আর্কিড এসোসিয়েট এর সিইও মো. ফেরদৌস আলম, সদস্য সচিব আবু তৈয়ব দিপু, সদস্য আতিকুর রেজা চৌধুরী, মো. আব্দুল হাফিজ, মাহবুব আলম লস্কর, মো. জাকির আলী, স্বপন লাল বৈদ্য, জামিউল ইসলাম জনি, সাঈদ আহমেদ, আশরাফ জনি প্রমুখ।
  মতবিনিময়কালে চেম্বার সভাপতিকে ফুল দিয়ে শুভেচ্ছা জানান ফরেন এডুকেশন কনসালটেন্টস্ এসোসিয়েশন সিলেটের আহবায়ক রোটারিয়ান মো. ফেরদৌস আলমসহ নেতৃবৃন্দ। সংবাদ বিজ্ঞপ্তিঃ